CELEX: 32017D0098
Language: bg
Date: 2017-01-18 00:00:00
Title: Решение за изпълнение (ЕС) 2017/98 на Комисията от 18 януари 2017 година за изменение на приложението към Решение за изпълнение 2013/519/ЕС по отношение на образеца на ветеринарен здравен сертификат за внос в Съюза на кучета, котки и порове (нотифицирано под номер С(2017) 123) (Текст от значение за ЕИП. )

20.1.2017   
               
               
                  BG
               
               
                  Официален вестник на Европейския съюз
               
               
                  L 16/37
               
            РЕШЕНИЕ ЗА ИЗПЪЛНЕНИЕ (ЕС) 2017/98 НА КОМИСИЯТА
      от 18 януари 2017 година
      за изменение на приложението към Решение за изпълнение 2013/519/ЕС по отношение на образеца на ветеринарен здравен сертификат за внос в Съюза на кучета, котки и порове
      
         
            (нотифицирано под номер С(2017) 123)
         
      
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 2, първа алинея, буква б) от нея,
      като има предвид, че:
      
                  (1)
               
               
                  В Директива 92/65/ЕИО се предвижда, че кучета, котки и порове се внасят в Съюза само от получили разрешение за целта територии или трети държави, и че те трябва да са придружени от здравен сертификат, изготвен по образец съгласно процедурата в посочения акт. В част 1 от приложението към Решение за изпълнение 2013/519/ЕС на Комисията (2) е установен образецът на ветеринарен здравен сертификат.
               
            
                  (2)
               
               
                  В образеца на ветеринарен здравен сертификат е посочен изискваният задоволителен тест за имунна реакция на ваксинацията против бяс, който следва да се извършва върху кръвни проби, взети от кучета, котки и порове, които идват или е предвидено по график да преминат транзитно през територия или трета държава, включена в списъка в приложение I към Решение 2004/211/ЕО на Комисията (3) или в част 1 от приложение II към Регламент (ЕС) № 206/2010 на Комисията (4).
               
            
                  (3)
               
               
                  Предвид множеството случаи на подправени лабораторни доклади за резултатите от тестовете за титруване на антитела срещу бяс е целесъобразно да се изиска от сертифициращите длъжностни лица от територии или трети държави задоволителните резултати от посочения тест да бъдат удостоверявани само след проверка на автентичността на доклада на лабораторията. В образеца на ветеринарния здравен сертификат следва да бъде включено специално указание за тази цел.
               
            
                  (4)
               
               
                  Освен това вписването по отношение на датата на поставяне или прочитане на татуировката или транспондера на кучета, котки или порове, посочена в част I на ветеринарния здравен сертификат, се тълкува неправилно от сертифициращите длъжностни лица в трети държави, поради което са възниквали проблеми при ветеринарните проверки на граничните инспекционни пунктове. За да се избегне неправилно тълкуване, посоченото вписване следва да бъде заличено от част I на образеца на ветеринарен здравен сертификат, в която се описват животните, и да бъде вмъкнато в част II на същия сертификат, която се отнася до сертифицирането на животните. В част II следва също така да бъде включена специална бележка с указания относно проверката на маркировката.
               
            
                  (5)
               
               
                  Поради това приложението към Решение за изпълнение 2013/519/ЕС следва да бъде съответно изменено.
               
            
                  (6)
               
               
                  С цел да се избегнат смущения на вноса в Съюза на пратки с кучета, котки и порове, използването на сертификати, издадени в съответствие с правилата на Съюза, приложими преди датата на прилагане на настоящото решение, следва да бъде разрешено за преходен период при определени условия.
               
            
                  (7)
               
               
                  Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩОТО РЕШЕНИЕ:
      Член 1
      Приложението към Решение за изпълнение 2013/519/ЕС се изменя в съответствие с приложението към настоящото решение.
      Член 2
      За преходен период до 30 юни 2017 г. държавите членки разрешават вноса в Съюза на кучета, котки и порове, които са придружени от здравен сертификат, издаден не по-късно от 31 май 2017 г. в съответствие с образеца, определен в част 1 от приложението към Решение за изпълнение 2013/519/ЕС, в редакцията му преди измененията, въведени с настоящото решение.
      Член 3
      Настоящото решение се прилага от 1 юни 2017 г.
      Член 4
      Адресати на настоящото решение са държавите членки.
      
         Съставено в Брюксел на 18 януари 2017 година.
         
            
               За Комисията
            
            Vytenis ANDRIUKAITIS
            
               Член на Комисията
            
         
      
      
         (1)  ОВ L 268, 14.9.1992 г., стр. 54.
      
         (2)  Решение за изпълнение 2013/519/ЕС на Комисията от 21 октомври 2013 г. за установяване на списъка с територии и трети държави, от които е разрешен вносът на кучета, котки и порове, и на образеца на здравен сертификат за такъв внос (ОВ L 281, 23.10.2013 г., стр. 20).
      
         (3)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (ОВ L 73, 11.3.2004 г., стр. 1).
      
         (4)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
      
         ПРИЛОЖЕНИЕ
         Част 1 от приложението се заменя със следното:
         
            „ЧАСТ 1
            
               Образец на ветеринарен здравен сертификат за внос в Съюза на кучета, котки и порове
            
            Текст на изображението
            
               ДЪРЖАВА:
               Ветеринарен сертификат за ЕС
               Част I: Данни за експедираната пратка
               I.1. Изпращач
               Име
               Адрес
               Държава
               Тел.
               I.2. Референтен номер на сертификата
               I.2.а.
               I.3. Централен компетентен орган
               I.4. Местен компетентен орган
               I.5. Получател
               Име
               Адрес
               Държава
               Тел.
               I.6.
               I.7. Държава на произход
               Код по ISO
               I.8.
               I.9. Държава по местоназ-начение
               Код по ISO
               I.10. Регион по местоназна-чение
               Код
               I.11. Място на произход
               Име Номер на одобрението
               Адрес
               Име Номер на одобрението
               Адрес
               Име Номер на одобрението
               Адрес
               I.12. Местоназначение
               Име Номер на одобрението
               Адрес
               I.13. Място на товарене
               I.14. Дата на заминаване
               I.15. Транспортно средство
               Самолет Кораб жп вагон
               ППС Друго
               Идентификация
               Документи за справка
               I.16. Входящ ГИП в ЕС
               I.17.
               I.18. Описание на стоките
               I.19. Код на стоката (код по ХС)
               010619
               I.20. Количество
               I.21.
               I.22. Брой опаковки
               I.23. Номер на пломбата/контейнера
               I.24.
            
            Текст на изображението
            
               I.25. Стоки със сертификат за:
               Други Домашни любимци Одобрени органи
               I.26.
               I.27. За внос или допускане в ЕС
               I.28. Идентификация на стоките
               Вид (научно наименование)
               Система за идентификация
               Идентификационен номер
               Дата на раждане [дд/мм/гггг]
            
            Текст на изображението
            
               ДЪРЖАВА
               Внос в Съюза на кучета, котки и порове
               II. Здравна информация
               II.а. Референтен номер на сертификата
               II.б.
               Аз, долуподписаният официален ветеринарен лекар от (посочете третата държава), удостоверявам, че животните, описани в поле I.28:
               II.1. идват от стопанства или предприятия, описани в поле I.11, които са регистрирани от компетентния орган и не подлежат на никаква забрана на основание ветеринарно-санитарни съображения, в които животните се изследват редовно и които отговарят на изискванията, гарантиращи хуманното отношение към държаните животни;
               II.2. не са показали признаци на заболявания и са били годни за транспортиране при планираното пътуване към момента на прегледа от ветеринарен лекар, оправомощен от компетентния орган, в рамките на 48 часа преди изпращането им;
               (1) или [II.3. са предназначени за орган, институт или център, посочен в поле I.12 и одобрен в съответствие с приложение В към Директива 92/65/ЕИО на Съвета, и идват от територия или трета държава, включена в списъка в приложение II към Регламент за изпълнение (ЕС) № 577/2013 на Комисията.]
               (1) или [II.3. са били на възраст най-малко 12 седмици към момента на ваксинацията против бяс и са изминали най-малко 21 дни от извършването на първоначалната ваксинация против бяс (2), проведена в съответствие с изискванията за валидност, определени в приложение III към Регламент (ЕС) № 576/2013 на Европейския парламент и на Съвета, а всяка последваща реваксинация е извършена в рамките на срока на валидност на предходната ваксинация (3);] както и
               (1) или [II.3.1. идват от територия или трета държава, включена в списъка в приложение II към Регламент за изпълнение (ЕС) № 577/2013 на Комисията, като подробна информация за настоящата ваксинация против бяс е предоставена в таблицата];
               (1) или [II.3.1. идват от или е предвидено по график да преминат транзитно през територия или трета държава, включена в списъка в приложение I към Решение 2004/211/ЕО на Комисията или в част 1 от приложение II към Регламент (ЕС) № 206/2010 на Комисията, като тестът за титруване на антитела срещу бяс (4), извършен на кръвна проба, взета от ветеринарен лекар, упълномощен от компетентния орган, не по-малко от 30 дни след предходната ваксинация и най-малко три месеца преди датата на издаване на настоящия сертификат, показва титър на антитела, по-голям или равен на 0,5 IU/ml (5), а всяка последваща реваксинация е извършена в срока на валидност на предходната ваксинация, като данните за текущата ваксинация против бяс и датата на вземането на пробата за теста на имунната реакция са посочени в таблицата по-долу:
               Част II: Сертификация/удостоверяване
               Транспондер или татуировка
               Дата на ваксинацията [дд/мм/гггг]
               Наименов-ание и произво-дител на ваксината
               Партиден номер
               Валидност на ваксинацията
               Дата на кръвната проба [дд/мм/гггг]
               Буквено-цифров код на животното
               Дата на имплантиране и/или прочитане (6) [дд/мм/гггг]
               от [дд/мм/гггг]
               до [дд/мм/гггг]
               ];
               (1) или [II.4. са кучета, предназначени за държава членка, включена в списъка в приложение I към Делегиран регламент (ЕС) № 1152/2011 на Комисията, и са били третирани срещу паразита Echinococcus multilocularis, като данните за третирането, проведено от лекуващия ветеринарен лекар в съответствие с член 7 от Делегиран регламент (ЕС) № 1152/2011 на Комисията (7) (8), се вписват в таблицата по-долу.]
               (1) или [II.4. не са третирани против паразита Echinococcus multilocularis.]
            
            Текст на изображението
            
               ДЪРЖАВА
               Внос в Съюза на кучета, котки и порове
               II. Здравна информация
               II.а. Референтен номер на сертификата
               II.б.
               Буквено-цифров код на транспондера или татуировката на кучето
               Третиране против ехинококи
               Ветеринарен лекар, провел третирането
               Наименование и производител на продукта
               Дата [дд/мм/гггг] и час на третирането [00:00 ч.]
               Име с главни букви, печат и подпис
               ]
               Забележки
               а) Настоящият сертификат е предназначен за кучета (Canis lupus familiaris), котки (Felis silvestris catus) и порове (Mustela putorius furo).
               б) Настоящият сертификат е с валидност 10 дни, считано от датата на издаване от официалния ветеринарен лекар. В случай на транспортиране по море посоченият 10-дневен срок се удължава с допълнителен период, съответстващ на продължителността на пътуването по море.
               Част I:
               Поле I.11: Място на произход: име и адрес на предприятието, което извършва експедицията. Посочете номер на одобрението или регистрационен номер.
               Поле I.12: Местоназначение: задължително, когато животните са предназначени за орган, институт или център, одобрен в съответствие с приложение В към Директива 92/65/ЕИО на Съвета.
               Поле I.25: Стоки със сертификат за: посочете „други“, когато животните са придвижвани в съответствие с член 5, параграф 4 от Регламент (ЕС) № 576/2013 на Европейския парламент и на Съвета.
               Поле I.28: Система за идентификация: изберете транспондер или татуировка.
               Идентификационен номер: посочете буквено-цифрения код на транспондера или татуировката.
               Част II:
               (1) Да се остави според случая.
               (2) Всяка реваксинация трябва да се счита за първоначална ваксинация, ако не е направена в срока на валидност на предходната ваксинация.
               (3) Към сертификата се прилага заверено копие на данните за идентификацията и ваксинацията на съответните животни.
               (4) Тестът за титруване на антитела срещу бяс, посочен в точка II.3.1:
               — трябва да е извършен върху проба, взета от упълномощен от компетентните органи ветеринарен лекар най-малко 30 дни след датата на ваксинацията и три месеца преди датата на вноса;
               — трябва да покаже ниво на неутрализиращи антитела срещу вируса на бяс в серума, по-високо или равно на 0,5 IU/ml;
               — трябва да е извършен от лаборатория, одобрена в съответствие с член 3 от Решение 2000/258/ЕО на Съвета (списъкът на одобрените лаборатории е достъпен на интернет адрес: http://ec.europa.eu/food/animals/pet-movement/approved-labs_en);
            
            Текст на изображението
            
               ДЪРЖАВА
               Внос в Съюза на кучета, котки и порове
               II. Здравна информация
               II.а. Референтен номер на сертификата
               II.б.
               — не е необходимо да се прави отново на животно, което, след като е показало задоволителен резултат на теста, е било реваксинирано против бяс в срока на валидност на предходната ваксина.
               Към сертификата се прилага заверено копие на официалния доклад от одобрената лаборатория за резултата от теста за антитела срещу бяс, посочен в точка II.3.1.
               (5) Като удостоверява този резултат, официалният ветеринарен лекар потвърждава, че е проверил, в рамките на възможностите си и ако е необходимо — чрез контакт с посочената в доклада лаборатория, автентичността на лабораторния доклад за резултатите от тестовете за титруване на антитела, посочен в точка II.3.1.
               (6) Във връзка с бележка под линия 3 маркировката на засегнатите животни чрез имплантирането на транспондер или чрез поставянето — преди 3 юли 2011 г. — на ясно четлива татуировка трябва да бъде проверена, преди да бъде попълнена каквато и да е информация в настоящия сертификат, и трябва винаги да предшества всяка ваксинация, или когато е приложимо, тестовете, на които се подлагат животните.
               (7) Третирането срещу Echinococcus multilocularis, посочено в точка II.4, трябва да:
               — бъде проведено от ветеринарен лекар в рамките на не повече от 120 часа и не по-малко от 24 часа преди часа на планираното въвеждане на кучетата в някоя от държавите членки или части от тях, изброени в списъка в приложение I към Делегиран регламент (ЕС) № 1152/2011 на Комисията,
               — се извършва с одобрен лекарствен продукт, който съдържа подходящата доза празиквантел или фармакологично активни вещества, които, отделно или в комбинация с други, доказано намаляват наличието на зрели и незрели чревни форми на Echinococcus multilocularis в съответния вид гостоприемник.
               (8) Таблицата, посочена в точка II.4, трябва да се използва за документиране на данните за допълнително третиране, ако то е проведено след датата на подписване на сертификата и преди планираното въвеждане в някоя от държавите членки или части от тях, изброени в приложение I към Делегиран регламент (ЕС) № 1152/2011 на Комисията.
               Официален ветеринарен лекар
               Име (с главни букви): Квалификация и длъжност:
               Дата: Подпис:
               Печат:
            “